Александър Пушкин
Ex ungue leonem

Превод от руски: Цветан Ангелов, —

chitanka.info

Ex ungue leonem[0]

Бях драснал стихове — шега изкусна

и дадох ги без подпис за печат.

Един драскач за тях бележка пусна —

не се подписа този шут злорад.

Но що? Ни той от мене бе измамен,

ни аз от смешльото надхитрен бях.

По ноктите веднага той позна ме,

аз по ушите мигом го познах.

[0] Напечатано в „Московский Телеграф“, 1825, №13. Епиграмата е предизвикана от анонимната бележка на А. Е. Измайлов в „Благонамеренннй“, писана по повод стихотворението на Пушкин „Към приятелите“. В нея се казва: „Повече от всичко ме изплаши това, че господин съчинителят има нокти.“ ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.